**Referat fra medlemsmøte i lokallaget  16. august 2018.**

**Møtested:            Hornemannsgården.**

**Tidspunkt:          Kl. 11.00-13.30.**

**Til stede:             46 medlemmer.**

Leder Terje Osnes åpnet møtet, ønsket velkommen med en spesiell hilsen til Eigil Reitan og nytt medlem, Lorentz Brå.

Sigri tok ordet, og beklaget en feil i oversikten over høstens møter.  Julebordet er på fredag den 14. desember, ikke på torsdag.

Hornemansgården er bestilt.

Så ble det sang. Sigri var forsanger, og fikk med seg nesten hele salen i sangen "De nære ting".

**Sak. 1.**

**Torild Ofstad (leder i LOP sentralt).**

Torild orienterte om saker fra lokalt hold, gikk tilbake og så fremover.

Vervekampanjen har vært viktig, og selv om mange har vært aktive i vervearbeidet. har vi ikke klart å øke medlemsmassen

nevneverdig på grunn av utmelding av eldre medlemmer.

I Trondheim har vi vært så "flinke" med verving at vi deler prisen for beste lokallag(prosentvis økning) med Vågan.

Lagene ble premiert med kr. 2.500,00 hver.

Hun kom også inn på Trygdeoppgjøret. LOP underskrev ikke protokollen fra Årets Trygdeoppgjør. Regjeringen imøtekom ikke reguleringskravene våre, hverken det primære at løpende pensjoner skal følge lønnsutviklingen til de yrkesaktive, eller det subsidiære pensjonsreformens halvpart av pris- og lønnsvekst.

Regjeringen vil fortsatt ikke legge fram trygdeoppgjøret til reell politisk behandling i Stortinget, men i egen Stortingsmelding til høsten.

Trygdeoppgjøret er et pensjonsoppgjør. Vi må få en garanti for tjenestepensjonister. Viktig å få frem forskjellen på pensjonene. Det blir et 2-dagers Sentralstyremøte i september. Der skal vi diskutere hvordan vi skal få orden  på pensjonene.  Viktig er det også at flere organisasjoner arbeider sammen.

Eldrerådene må vi også få skikk på.  Kommer tilbake til dette.

Etter sitt innlegg ba Torild om innspill fra medlemmene i salen.

Reidun tok ordet:

Viktig med medlemsverving. Få til en bedre hjemmeside for LOP sentralt.

Terje orienterte om lokale saker.

-    Orienterte om at det er kommet nye førerkortbestemmelser. Vi vil engasjere en fra Statens Vegvesen til å gå igjennom dette på et medlemsmøte.

-    Det har vært mange uklarheter i forbindelse med Hornemansgårdens  videre virksomhet.  Ny leder av Hornemansgården  kommer på medlemsmøte 18. september og             -    orienterer om dette.

**Sak 2.**

**Konsert med Eigil Reitan.**

Eigil Reitan presenterte seg selv, kalte seg både musiker og dikt og historieforteller. En virkelig "tusenkunstner".

Vi fikk en interessant og morsom time med sang, musikk og diktlesning.

Han tok frem mange av våre kjente og kjære kunstnere, ikke bare norske, han sang også en vise av svenske Ulf Lundell.

Vidar Sandbekk og  Alf Prøysen er blant Reitans favoritter, og han sang flere viser av de to, og fikk med seg hele salen på allsang.

Spesielt Prøysens sang om "Jørgen Hattemaker" vakte ettertanke.

Dikt av Astri Volden fra Oppdal og Ragnhild Haugen fra Orkanger ble flott opplest.

Øistein Sunde, Nordahl Bull og Johann Herman Weassel ble også nevnt.

**Møte ble avsluttet med kaffe, rundstykker, wienerbrød og loddsalg  med trekning.**

I inngangspenger kom det inn    kr. 2.350,-.

Loddsalg                                     kr. 2.430,-.